CELEX: 32008R0030
Language: hu
Date: 2008-01-16 00:00:00
Title: A Bizottság 30/2008/EK rendelete ( 2008. január 16. ) a kérelmek teljesítése százalékos mértékének és a visszatérítés végleges mértékének meghatározásáról a B rendszerű kiviteli engedélyek esetében a gyümölcs- és zöldségágazatban (paradicsom, narancs, citrom, csemegeszőlő és alma)

17.1.2008   
            
            
               HU
            
            
               Az Európai Unió Hivatalos Lapja
            
            
               L 14/3
            
         
      A BIZOTTSÁG 30/2008/EK RENDELETE
   
   (2008. január 16.)
   a kérelmek teljesítése százalékos mértékének és a visszatérítés végleges mértékének meghatározásáról a B rendszerű kiviteli engedélyek esetében a gyümölcs- és zöldségágazatban (paradicsom, narancs, citrom, csemegeszőlő és alma)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1),
   tekintettel a 2200/96/EK tanácsi rendeletnek a gyümölcs- és zöldségféléket érintő export-visszatérítések tekintetében történő végrehajtására vonatkozó részletes szabályok megállapításáról szóló, 2001. október 8-i 1961/2001/EK bizottsági rendeletre (2),
   mivel:
   
               (1)
            
            
               Az 1203/2007/EK bizottsági rendelet (3) meghatározza azokat az indikatív mennyiségeket, amelyekre B rendszerű kiviteli engedélyeket lehet kibocsátani.
            
         
               (2)
            
            
               A paradicsom, a narancs, a citrom, a csemegeszőlő és az alma a 2007. november 1. és december 31. között benyújtott, B rendszerű engedély iránti kérelmek tekintetében a visszatérítés végleges mértékét a visszatérítés indikatív mértékének szintjén kell megállapítani, valamint meg kell határozni azt a százalékos mértéket, ameddig a benyújtott kérelmek teljesítésre kerülnek,
            
         ELFOGADTA EZT A RENDELETET:
   1. cikk
   A 1203/2007/EK rendelet 1. cikke alapján 2007. november 1. és december 31. között benyújtott kiviteli engedély iránti kérelmek tekintetében a kérelem teljesíthetőségének százalékát és az alkalmazandó visszatérítési mértéket e rendelet melléklete rögzíti.
   2. cikk
   Ez a rendelet 2008. január 17-én lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. január 16-án.
      
         
            a Bizottság részéről
         
         Jean-Luc DEMARTY
         
         
            mezőgazdasági és vidékfejlesztési főigazgató
         
      
   
   
      (1)  HL L 297., 1996.11.21., 1. o. A legutóbb az 1234/2007/EK rendelettel (HL L 299., 2007.11.16., 1. o.) módosított rendelet.
   
      (2)  HL L 268., 2001.10.9., 8. o. Az legutóbb az 548/2007/EK rendelettel (HL L 130., 2007.5.22., 3. o.) módosított rendelet.
   
      (3)  HL L 271., 2007.10.16., 10. o.
   
      MELLÉKLET
      Az igényelt mennyiségek odaítélt százaléka és a visszatérítés mértéke a 2007. november 1. és december 31. között igényelt, B rendszerbe tartozó engedélyek vonatkozásában (paradicsom, narancs, citrom, csemegeszőlő és alma)
      
                  Termék
               
               
                  Visszatérítés mértéke
                  (EUR/t)
               
               
                  Az igényelt mennyiségek odaítélt százaléka
               
            
                  Paradicsom
               
               
                  20
               
               
                  100 %
               
            
                  Narancs
               
               
                  26
               
               
                  100 %
               
            
                  Citrom
               
               
                  50
               
               
                  100 %
               
            
                  Csemegeszőlő
               
               
                  13
               
               
                  100 %
               
            
                  Alma
               
               
                  22
               
               
                  100 %